

PATVIRTINTA

Šiaulių lopšelio-darželio „Pasaka“

direktoriaus

2018 m. kovo 5 d. įsakymu Nr. VE-23

**RESPUBLIKINĖS PARODOS-KONKURSO ,,VELYKINIS MARGUTIS”**

**NUOSTATAI**

**I. BENDROSIOS NUOSTATOS**

1. Respublikinė darbų paroda-konkursas ,,Velykinis margutis” (toliau – paroda-konkursas) skirtas Šv. Velykų šventei paminėti.

2. Parodą-konkursą organizuoja Šiaulių lopšelio-darželio „Pasaka“ auklėtoja Simona Pluščiauskienė (pasaka@splius.lt), auklėtoja Jurgita Motiejaitienė (pasaka@splius.lt) ir direktoriaus pavaduotoja ugdymui Ineta Labanauskienė. Telefonas pasiteiravimui 8 682 48551, 8 650 95325.

3. Parodos-konkurso organizatoriai numato projekto-konkurso tikslą, uždavinius, dalyvius, organizavimo ir dalyvavimo tvarką, apdovanojimus.

4. Parodos nuostatai skelbiami Šiaulių lopšelio-darželio „Pasaka“ internetinėje svetainėje [www.pasaka.mir.lt](http://www.pasaka.mir.lt)

**II. TIKSLAS IR UŽDAVINIAI**

 5. Parodos-konkurso tikslas - puoselėti meninę kompetenciją, prisimenant lietuvių kalendorines šventes, papročius ir tradicijas.

 6. Uždaviniai:

6.1. skatinti ikimokyklinio ir priešmokyklinio ugdymo įstaigų narių bendradarbiavimą.

6.2. suteikti galimybę išbandyti įvairias meninės raiškos priemones, technikas.

 6.3. ugdyti dalyvių kūrybinį aktyvumą, išradingumą, estetinį suvokimą.

**III. DALYVIAI**

7. Parodoje-konkurse kviečiami dalyvauti šalies ikimokyklinio ir priešmokyklinio ugdymo įstaigų bendruomenės nariai: vaikai, tėveliai, pedagogai, darbuotojai.

**IV. ORGANIZAVIMO IR DALYVAVIMO TVARKA**

 8. Paroda-konkursas vykdomas nuo 2018 m. kovo 5 d. iki 2018 m. balandžio 6 d.

 9. Darbus pristatyti **iki** **2018 m. kovo 23 d.**, adresu: Šiaulių lopšelis-darželis „Pasaka”, Statybininkų g. 7, LT-78225 Šiauliai.

 9. Parodos-konkurso margučiai bus eksponuojami nuo 2018 m. kovo 26 d. iki 2018 m. kovo 30 d. Lieporių bibliotekoje (Tilžės g. 36, Šiauliai), o nuo 2018 m. balandžio 3 d. iki 2018 m. balandžio 6 d., Šiaulių lopšelyje-darželyje „Pasaka“ (Statybininkų g. 7, Šiauliai).

11. Reikalavimai eksponuojamiems darbams:

11.1. Velykiniai margučiai gali būti pagaminti iš įvairių medžiagų (medžio, plastiko, siūlų ir kt.);

 11.2. darbui kabinti reikia pritaisyti virvelę, kurios pagalba bus kabinamas margutis;

 11.3. rekomenduojamas darbo dydis nuo 5 iki 30 cm;

 11.4. darbas turi atitikti konkurso temą ir reikalavimus;

 11.5. ant margučio pritvirtinti dalyvio kortelę (1 priedas);

 11.6. dalyvio anketą (2 priedas) siųsti elektroniniu paštu (pasaka@splius.lt) iki 2018 m. kovo 23 d.

12. Pagrindiniai vertinimo kriterijai:

 12.1. medžiagų (technikos) pasirinkimas;

 12.2. originalumas;

 12.3. estetinis vaizdas;

 12.4. atitikimas Parodos-konkurso reikalavimams.

**V. APDOVANOJIMAI**

 13. Organizatorių sudaryta komisija išrinks 3 laimėtojus. Konkurso nugalėtojams apdovanojimus išsiųsime Lietuvos paštu arba pristatysime asmeniškai.

 14. Dalyviai, pateikę kūrybinius darbus Parodai-konkursui, bus apdovanoti organizatorių padėkos raštais (išsiųsime el. paštu).

**VI. BAIGIAMOSIOS NUOSTATOS**

15. Dalyviai, pateikę darbus Parodai-konkursui, sutinka su visomis organizatorių sąlygomis.

 16. Konkurso darbai autoriams negrąžinami, jie tampa Šiaulių lopšelio-darželio ,,Pasaka” nuosavybe.

 17. Konkurso organizatoriai turi teisę darbus naudoti savo nuožiūra, t. y. publikuoti įvairiuose leidiniuose, erdvėse ir tinklalapiuose.

18. Vertinami visų dalyvių darbai, atitinkantys Parodos-konkurso nuostatus 2018 m. kovo 23 d. ir vertinimo komisija paskelbia vertinimo rezultatus Šiaulių lopšelio-darželio „Pasaka“ tinklapyje [www.pasaka.mir.lt](http://www.pasaka.mir.lt)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1 PRIEDAS**

|  |  |
| --- | --- |
| Įstaigos pavadinimas |  |
| Dalyvio vardas, pavardė (amžius) |  |

 **2 PRIEDAS**

**RESPUBLIKINIO PARODOS-KONKURSO ,,VELYKINIS MARGUTIS”**

DALYVIO ANKETA

|  |  |
| --- | --- |
| Įstaigos pavadinimas |  |
| Įstaigos adresas, telefono numeris, el. pašto adresas  |  |
| Pedagogo vardas, pavardė, pareigos, telefono numeris, el. pašto adresas  |  |
| Dalyvio vardas, pavardė (nurodyti amžių) |  |
| Trumpas panaudotų priemonių aprašymas  |  |